
ОТНОСНО: Инвестиционно предложение (ИП) „Изграждане на еднофамилна жилищна сграда и допълващо застрояване след промяна на предназначението на поземлен имот (ПИ) с идентификатор 52218.131.55 от земеделска земя в имот за неземеделски нужди, гр. Априлци, общ. Априлци, обл. Ловеч“



УВАЖАЕМА ГОСПОЖО А,

Във връзка с Ваше уведомление с вх. №АО-4939/21.09.2026 г. и допълнителна информация с вх. №АО-4939-1/29.09.2026 г. на РИОСВ – Плевен, за ИП „Изграждане на еднофамилна жилищна сграда и допълващо застрояване след промяна на предназначението на ПИ с идентификатор 52218.131.55 от земеделска земя в имот за неземеделски нужди, гр. Априлци, общ. Априлци, обл. Ловеч“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС №201/31.08.2007 год., с вис. изм. и доп), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. Предвижда се изграждане на еднофамилна жилищна сграда и допълващо застрояване към нея в рамките на ПИ с идентификатор 52218.131.55, гр. Априлци след промяна на предназначението му от земеделска земя в имот за неземеделски нужди. Строителството ще се реализира чрез извършване на изкопни работи за основи на сградата до максимална дълбочина от 1.0 м, като при изпълнението няма да се използва взрив. Изкопаната земна маса ще се оползотвори изцяло за обратен насип на място. ПИ е разположен западно от главната улица, свързваща кв. „Зла река“ и кв. „Видима“ по регулационния план на гр. Априлци, като транспортният достъп е осигурен директно от нея при източната граница. Електроснабдяването на обекта ще се извърши съгласно условия за присъединяване, приети от Експертния технически състав на „ЕРМ Запад“ ЕАД с Протокол №7/16.02.2023 г. Водоснабдяването ще се осъществи в съответствие със Становище с изходни данни за проектиране и условия за присъединяване на „ВиК“ АД – гр. Ловеч с изх. №ТОП-930-1(130)/07.03.2023 г. Формираните битово-отпадъчни води ще се отвеждат и заустват в новопроектирана водоплътна изгребна яма. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците, а отпадъците с битов характер ще се третират съгласно съществуващата сметосъбираща система на община Априлци.
Със Заповед №66/21.03.2011 г. на Кмета на Община Априлци е одобрен Подробен устройствен план – План за регурация и застрояване (ПУП-ПРЗ). От поземлени имоти с бивши идентификатори 52218.131.24 и 52218.131.25 е образуван УПИ I-131.24,25 с отреждане „За жилищно строителство“, отразен в кадастралната карта като настоящ ПИ 52218.131.55. Съгласно действащия ОУП на община Априлци, влязъл в сила на 12.12.2017 г., територията попада в устройствена зона „За курортни дейности“ (О2/Кз). Във връзка с това отреждане е издадено Решение №ПО-10-7/14.12.2022 г. на Комисията по чл. 17, ал. 1, т. 1 от ЗОЗЗ към ОД „Земеделие“ – гр. Ловеч за промяна предназначението на земеделската земя за изграждане на „Жилищна сграда“. Поради нереализиране на строителството в законоустановените три - и шестгодишни срокове и на основание Удостоверение изх. №1009/03.08.2026 г. на Община Априлци, цитираното решение за земята е загубило правно действие по смисъла на чл. 24, ал. 5, т. 2 и 3 от ЗОЗЗ.
Съгласно скица №15-1159350-06.08.2026 г. издадена от АГКК, по КККР на гр. Априлци, общ. Априлци, обл. Ловеч, ПИ 52218.131.55 е с трайно предназначение на територията: земеделска и с начин на трайно ползване: ливада. 
По отношение на екологичния статус на ПИ 52218.131.55, в РИОСВ – Плевен е налична предходна административна преписка, по която са издадени следните документи:
· Писмо/становище изх. №2522/16.06.2009 г. на РИОСВ – Плевен –екологично произнасяне по реда на Глава шеста от ЗООС, послужило за задължително съгласуване във фаза проектиране на действащия ПУП-ПРЗ за имота.
· Писмо изх. №5789(1) от 27.10.2022 г. на РИОСВ – Плевен – официално становище, потвърждаващо влизането в сила и правното действие на предходното екологично произнасяне (изх. №2522/16.06.2009 г.). 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположената (на около 1.2 км) защитена зона от мрежата НАТУРА 2000 е: 
- BG0002110 „Априлци”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД – 563/05.09.2008 г. на МОСВ (ДВ бр.84/26.09.2008 г.)
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона - BG0002110 „Априлци”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002110 “Априлци”;
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитена зона BG0002110 „Априлци”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


С уважение, 



гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

